Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1360

10. A BÍRÓSÁGON Felkészülés egy bírósági tárgyalás meglátogatására. Jogi alapfogalmak. A látogatás megbeszélése. AJÁNLOTT TEVÉKENYSÉGEK Minden téma egy – vagy több – konkrét szituáció, döntéshelyzet kiscsoportos, majd közös megbeszélésével, megvitatásával kezdődik. Ezután az adott szituáció tágabb társadalmi hátterének értelmezése, illetve a diákok személyes érintettségének elemzése következik. Végül a téma jogi vonatkozásának ismertetése, megbeszélése, megvitatása következik A TOVÁBBHALADÁS FELTÉTELEI – A tanuló tudjon különbséget tenni az erkölcs és a jog között. – Értse, miért van szükség az alapvető magatartási szabályok megtartására. – Tudja, hogy a különböző vélemények nem mindig reálisan tükrözik a tényeket. – Ismerje a gyermekek alapvető jogait. – Ismerje fel, hogy ő és mások kiért, miért, miben és mennyiben felelősek. – Értse, hogy az emberek az eseményeket és a változásokat különbözőképpen érzékelik és értékelik. – Értse, hogy a személyek és csoportok cselekedeteit helyzetük, érdekük és az adott szituáció hogyan befolyásolja. – Tudja, hogy az embereknek lehetnek jó és rossz döntései (cselekedetei), és ezek a döntések, cselekedetek a szándéktól függetlenül is hatnak. – Legyenek képesek megfelelő formában érvelni, vitatkozni, társaik beszámolóit objektíven értékelni, bírálni. – A következő fogalmak ismerete: egyenlőség, felelősség, fegyelem, tisztesség, igazságosság, becsületesség, normák, erkölcsi parancsok, szándék és következmény, a jog, a törvény, a bíróság

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes